# JŪRMALAS MUZEJS

## JURMALA MUSEUM

Nodokļu maksātāja Nr. 90000056408, Tirgoņu iela 29, Jūrmala, LV-2015 Tālr. 67764746, e-pasts: muzejs@jurmala.lv

**NOLIKUMS**

Jūrmalā

2023.gada 2.februārī Nr.01-08/5

**LOGO METU KONKURSA “JŪRMALAS MUZEJA LOGO”**

1. **VISPĀRĪGIE JAUTĀJUMI**
	1. Nolikums nosaka kārtību, kādā tiek organizēts logo metu konkurss “Jūrmalas muzeja logo” (turpmāk – Konkurss), ideju skiču iesniegšana, vērtēšana un rezultātu paziņošana.
	2. Konkursu organizē Jūrmalas muzejs.
	3. Konkursa mērķis – izstrādāt logo metu “**Jūrmalas muzeja logo**” Jūrmalas muzeja jaunajai vizuālajai identitātei.
	4. Logo skices izstrādē jāņem vērā:

4.1.Jūrmalas muzeja sastāvā ir 3 filiāles – Aspazijas māja, Bulduru Izstāžu nams un Jūrmalas Brīvdabas muzejs. Logo ir vienojošs visam Jūrmalas muzejam.

 4.2.Jūrmalas muzejs ir Jūrmalas valstspilsētas pašvaldības iestāde un ar savu identitāti tam ir jāiekļaujas pilsētas koptēlā.

 4.3.Izstrādājot logo metu, jāņem vērā, ka kā muzeja jaunās identitātes burtveidols tiks lietots Cīrulis.

* 1. Konkursā piedalās jebkura fiziska persona, tai skaitā nepilngadīga persona (turpmāk – Konkursa dalībnieks).
	2. Papildu informāciju par logo skiču konkursu var uzzināt, zvanot uz Jūrmalas muzeju pa tālruni +371 26013121, vai rakstot uz e-pastu: diana.josta@jurmala.lv.
	3. Informācija par Konkursa nolikumu, vērtējuma rezultāti un Konkursa uzvarētāji tiks publicēti Jūrmalas valstspilsētas pašvaldības tīmekļa vietnes [www.jurmala.lv](http://www.jurmala.lv) sadaļa Jūrmalas muzejs (<https://www.jurmala.lv/lv/jurmalas-muzejs> ).
1. **KONKURSA NORISES KĀRTĪBA**
	1. Konkursam ideju skices un parakstītu pieteikumu (1.pielikums) līdz 2023.gada 3. martam var iesniegt:

8.1. elektroniskā formā, JPG vai PDF formātā, nosūtot uz elektroniskā pasta adresi muzejs@jurmala.lv ar norādi “Logo metu konkursam”, pieteikumu paraksta ar drošu elektronisko parakstu, pievienojot laika zīmogu;

8.2. Jūrmalas muzejā, Tirgoņu ielā 29, papīra formātā, slēgtā aploksnē ar norādi “Logo metu konkursam”;

8.3. nosūtot pa pastu uz adresi Jūrmalas muzejs, Tirgoņu iela 29, Jūrmala, LV – 2015 papīra formātā, slēgtā aploksnē ar norādi “Logo metu konkursam”.

* 1. Konkursam iesūtītās logo skices desmit darba dienu laikā pēc logo metu iesniegšanas termiņa beigām vērtēs Konkursa vērtēšanas komisija. Konkursa vērtējuma rezultāti tiks paziņoti divu nedēļu laikā pēc lēmuma pieņemšanas, svinīgā pasākumā. Pasākuma norises laiks un vieta tiks paziņots <https://www.jurmala.lv/lv/jurmalas-muzejs>. Konkursa dalībnieki saņems uzaicinājumu uz apbalvošanas pasākumu vai pateicību par dalību Konkursā.
	2. Logo metus vērtēs katrs Konkursa vērtēšanas komisijas loceklis, piešķirot attiecīgu punktu skaitu no 0 līdz 5 atbilstoši šādiem vērtēšanas kritērijiem:
	3. Logo meta atbilstība nolikuma 3. un 4.punktam;
	4. Logo meta lakonisms un uztveramība;
	5. Logo meta oriģinalitāte un novitāte.
1. Par Konkursa uzvarētājiem tiks noteikti Konkursa dalībnieki, kuru logo meti kopvērtējumā būs ieguvuši vislielāko punktu skaitu, bet galvenajai balvai minimālais kopējais punktu skaits nav mazāks par 75 % no maksimāli iespējamā punktu skaita, un veicināšanas balvām minimālais kopējais punktu skaits nav mazāks par 60 % no maksimāli iespējamā punktu skaita.
2. Ja Konkursa vērtēšanas komisija nevienu no logo metiem neatzīst par atbilstošu Konkursa prasībām, galvenā balva netiek piešķirta un Konkursa komisijai ir tiesības nepiešķirt arī veicināšanas balvas. Šādā gadījumā Konkurss tiek izbeigts bez rezultātiem.
3. Konkursa vērtēšanas komisija var mainīt šī nolikuma 15. punktā norādīto Konkursa balvu sadalījumu, saglabājot kopējo Konkursa balvu fondu un piešķirt vairākas veicināšanas balvas.
4. Konkursa uzvarētāji saņems Jūrmalas muzeja pateicības rakstus un naudas balvu:
	1. galvenā balva - 500 *euro* pēc nodokļu nomaksas;
	2. divas veicināšanas balvas, katra 150 *euro* pēc nodokļu nomaksas.
5. Konkursa dalībnieki, kuri nav galvenās un veicināšanas balvu ieguvēji, logo metus ir tiesīgi saņemt atpakaļ mēneša laikā pēc Konkursa rezultātu paziņošanas Jūrmalas muzejā, Tirgoņu ielā 29, Jūrmalā. Ja Konkursa dalībnieks mēneša laikā pēc rezultātu publicēšanas tīmekļa vietnē <https://www.jurmala.lv/lv/jurmalas-muzejs> neierodas pēc iesniegtās logo skices, tā tiek iznīcināta.

  **III. LOGO SKIČU IZMANTOŠANAS TIESĪBAS**

1. Konkursa galvenās balvas vai veicināšanas balvas ieguvēji, atbilstoši Autortiesību likumam piešķir Jūrmalas muzejam visas izņēmuma tiesības attiecībā uz logo metu izmantošanu, lietošanu un pārveidošanu jebkurā laikā un jebkuriem mērķiem, tajā skaitā publiskot logo metus. Autora personiskās tiesības tiek saglabātas saskaņā ar Latvijas Republikā spēkā esošajiem normatīvajiem aktiem.
2. Pēc Konkursa rezultātu paziņošanas Jūrmalas muzejs iegūst tiesības bez atlīdzības izmantot Konkursa galvenās balvas vai veicināšanas balvas ieguvēju iesniegtos logo metus.
3. Konkursa dalībnieks, iesniedzot darbus un parakstot pieteikumu, piekrīt visām Konkursa nolikuma prasībām un vienlaicīgi apliecina, ka iesniegtais darba saturs ir oriģināls un nav kopēts no citu autoru radītiem darbiem. Kā arī apliecina, ka darba saturs nepārkāpj trešo personu tiesības.
4. Ja Konkursa dalībnieks pārkāpj Autortiesību likumā noteikto autora personisko tiesību un/vai autora mantisko tiesību piederību, tad Konkursa dalībnieks apņemas patstāvīgi un par saviem finanšu līdzekļiem risināt jebkādus strīdus ar trešajām personām normatīvos aktos noteiktajā kārtībā, neiesaistot Jūrmalas muzeju nevienā no šādiem strīdiem.

**IV. KONKURSA DALĪBNIEKU PERSONAS DATU APSTRĀDE**

1. Jūrmalas muzejs nodrošina Konkursa dalībnieku fizisko datu aizsardzību atbilstoši fizisko personu datu aizsardzības regulējošo normatīvo aktu prasībām.
2. Konkursa dalībnieku personas datu apstrādes pārzinis ir Jūrmalas muzejs, kontaktinformācija: Tirgoņu iela 29, Jūrmala, LV-2015, tālrunis +371 26013121, elektroniskā pasta adrese: muzejs@jurmala.lv.
3. Iegūto Konkursa dalībnieku datu apstrādes mērķis ir nodrošināt dalību Konkursā un risināt ar Konkursu saistītos organizatoriskos jautājumus:
	1. Vārds un uzvārds ir nepieciešams, lai identificētu konkrētu personu kā darba/-u autoru;
	2. Tālruņa numurs un e-pasta adrese ir nepieciešama, lai vajadzības gadījumā sazinātos ar Konkursa dalībnieku.
4. Personas datu apstrādes ilgums:
	1. Jūrmalas muzejs saziņas nolūkos līdz Konkursa beigām glabās Konkursā neuzvarējušo dalībnieku personas datus (vārds, uzvārds, tālruņa numurs un e-pasta adrese);
	2. Konkursa uzvarētāju personas dati (vārds, uzvārds, tālruņa numurs un e-pasta adrese) tiks glabāti, kamēr būs spēkā Konkursa dalībnieku piekrišana attiecīgo personas datu apstrādei, lai nodrošinātu Konkursa dalībnieku kā darbu autoru identifikāciju un iespēju sazināties saistībā ar darbu izmantošanu;
5. Konkursa dalībniekam ir tiesības pieprasīt, lai Jūrmalas muzejs dzēš viņa iesūtītos personas datus. Līdz ar Konkursa dalībnieka iesūtīto personas datu dzēšanu Konkursa dalībnieks tiek izslēgts no turpmākās dalības Konkursā.
6. Ja Konkursa dalībnieks līdz Konkursa rezultātu paziņošanas dienai atsauc savu dalību Konkursā, Jūrmalas muzejs nekavējoties dzēš savā rīcībā esošos attiecīgā Konkursa dalībnieka personas datus.

Muzeja direktors E. Sviklis

1.pielikums

**Konkursa dalībnieka pieteikums dalībai**

**LOGO METU KONKURSĀ “JŪRMALAS MUZEJA LOGO”**

|  |  |
| --- | --- |
| Konkursa dalībnieka vārds, uzvārds |  |
| E-pasta adrese: |  |
| Tālrunis: |  |

Ar šo apliecinu, ka: …………………………………………………………(dalībnieka vārds, uzvārds) piekrītu logo metu konkursa “Jūrmalas muzeja logo” nolikuma noteikumiem. Konkursa noteikumi ir skaidri un saprotami.

Konkursa dalībnieka paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_

Ja Logo metu konkursa “Jūrmalas muzeja logo” dalībnieks ir nepilngadīga persona, tad nepilngadīgā konkursa dalībnieka pilnvarotā persona aizpilda šo sadaļu.

|  |  |
| --- | --- |
| Nepilngadīgā konkursa dalībnieka vecāka vai aizbildņa vārds, uzvārds |  |
| Nepilngadīgā konkursa dalībnieka vecāka vai aizbildņa e-pasta adrese |  |
| Nepilngadīgā konkursa dalībnieka vecāka vai aizbildņa tālruņa numurs |  |

Es, \_\_\_\_\_\_\_\_\_\_\_\_\_\_\_\_\_\_\_\_\_ (*vecāka vai aizbildņa vārds, uzvārds*), esmu informēts/-a par konkursu un piekrītu, ka mans (*atbilstošo pasvītrot*) dēls, meita, aizgādnībā esoša persona \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ (*dalībnieka vārds, uzvārds*) piedalās logo skiču konkursā “Jūrmalas muzeja logo”.

Ar šo apliecinu, ka piekrītu nolikuma noteikumiem. Konkursa noteikumi ir skaidri un saprotami.

Nepilngadīgā konkursa dalībnieka vecāka vai aizbildņa paraksts: \_\_\_\_\_\_\_\_\_\_\_\_\_\_\_\_